Diari Oficial de la Generalitat Valenciana


Sumari del DOGV 3982, del 19-04-2001 (2001/3650)

Informació pública del programa per al desenvolupament de l'actuació integrada de la unitat d'execució UEI 042 d'Alzira.
------------------------------------------------------------------------------------------------------------------------

### Dades del document

Número de DOGV
:   3982

Data del DOGV
:   19-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3650


Organisme emissor
:   Maceder, SL

Tipus de document
:   Anunci

Informació pública del programa per al desenvolupament de l'actuació integrada de la unitat d'execució UEI 042 d'Alzira. [2001/F3650]
  
La mercantil Manipulados de Cebollas y Derivados, SL (Maceder, SL) ha presentat un programa per al desenvolupament d'una actuació integrada de la unitat d'execució UEI 042 d'Alzira. Aquest programa ha sigut protocol·litzat davant de notari d'Alzira Ricardo Tabernero Capella, alhora que n'ha sigut presentat un exemplar davant de l'ajuntament. El programa té com a objecte el desenvolupament urbanístic de la unitat d'execució esmentada i comprén una alternativa tècnica consistent en homologació modificativa, pla parcial, projecte d'urbanització i una memòria explicativa de l'objectiu i finalitat del mateix programa. La documentació juridicoeconòmica es presentarà en el moment procedimental pertinent.
  
D'acord amb el que s'estableix en els articles 46 i 47 de la Llei 6/1994, de la Generalitat Valenciana, Reguladora de l'Activitat Urbanística, s'exposa al públic el programa esmentat, mitjançant la publicació dels anuncis corresponents en el Diari Oficial de la Generalitat Valenciana i en el periòdic Levante. S'hi podran presentar alternatives tècniques i al·legacions durant 20 dies comptats des de la publicació de l'anunci en el Diari Oficial de la Generalitat Valenciana. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis quedaran prorrogats, per 20 dies addicionals, si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això. Les alternatives tècniques o les al·legacions i les proposicions juridicoeconòmiques que pretenguen competir amb la que s'exposa al públic es podran presentar, dins dels terminis esmentats, en el Registre General d'Entrada de l'Ajuntament d'Alzira, al carrer de Sant Roc, número 6, en horari d'oficines.
  
Qualsevol persona que ho desitge podrà comparéixer, en els terminis referits, a la notaria d'Alzira, a l'avinguda dels Sants Patrons, número 6, entresòl 3a, davant del notari Ricardo Tabernero Capella, per a obtenir còpia de l'acta de protocol·lització o sol·licitar que se li exhibisca aquesta. Igualment podrà comparéixer a l'ajuntament, on s'ha depositat una còpia del programa, a fi d'examinar-la i presentar-hi les al·legacions que estime convenients.
  
L'acte d'obertura de pliques, comprensives de les proposicions juridicoeconòmiques presentades, tindrà lloc a l'ajuntament en la següent data hàbil a la conclusió del termini per a presentar-les. Totes les actuacions podran ser objecte de consulta i al·legació pels interessats durant els 10 dies següents a l'obertura de pliques.
  
Amb anterioritat a la publicació d'aquest anunci i en compliment del que s'estableix en els articles 46.3 i 48 de la Llei Reguladora de l'Activitat Urbanística i 59.4 de la Llei 30/1992, de 26 de novembre, s'ha remés el corresponent avís al domicili de qui consta en el cadastre com a titular de drets afectats per l'actuació proposada. Sense perjudici d'això, el present anunci serveix de notificació a tots els titulars cadastrals de terrenys inclosos en la unitat d'execució, que són els següents, sense perjudici que puga haver-ne altres de desconeguts: José Luis Martí Palacios; Bernardo Tomás Casterá; Bernardo Tomás España; Salvador España Sifre; Concepción Galvañón Solanich; Ángeles Castells Toledo i altre; Balaguer Bertomeu; Pretensados 2001, SA; Cartera de Inmuebles, SA; Juan Manuel Díaz Pérez; José Luis González Ortiz; Joaquín Martínez Tormo; Iberdrola, SA; Vicente Villaplana Hernández.